Document ID: /roh_data/filtered/fineweb-2-filterrobots_roh.jsonl.gz/13807

Radund in mais è Böhmermann stà quiet suenter che Recep Tayyip Erdogan aveva purtà plant encunter el. Entant n'è il satiricher betg mo puspè activ en la rait, el è er s'exprimì envers la gasetta Die Zeit: La chanceliera Angela Merkel haja filetà el e fatg or dad el ina versiun tudestga da l'artist chinais Ai Weiwei.
Tge che Jan Böhmermann vegn a preschentar en sia emissiun da return, gievgia ils 12-05-2015, è strusch enconuschent, sulettamain ch'il politicher da la sanestra Gregor Gysi è giast en l'emissiun.